stanford-oval/wikipedia huggingface dataset:
การยึดกรุงดามัสกัส (พ.ศ. 2567)

เมื่อวันที่ 7 ธันวาคม 2024 กลุ่มฝ่ายค้านซีเรียที่รู้จักในชื่อ "ศูนย์ปฏิบัติการภาคใต้" ได้นำกำลังเข้าสู่พื้นที่เขตผู้ว่าการรีฟดิมัชก์ทางตอนใต้ของซีเรีย โดยกองกำลังดังกล่าวได้เคลื่อนตัวเข้าใกล้กรุงดามัสกัสในระยะ 20 กิโลเมตร กองทัพซีเรียได้ถอนกำลังออกจากหลายจุดในเขตรอบนอกของพื้นที่ดังกล่าว ในขณะเดียวกันกับการรุกคืบเข้าสู่ดามัสกัส กองกำลังติดอาวุธฝ่ายต่อต้านอย่างฮัยอะฮ์ตะห์รีรุชชามและกองทัพแห่งชาติซีเรียที่ได้รับการสนับสนุนจากตุรกีในพื้นที่ทางตอนเหนือ ได้เปิดฉากโจมตีพื้นที่เมืองฮอมส์ ในขณะที่กองทัพปลดปล่อยซีเรียรุกคืบเข้าสู่เมืองหลวงจากทางตะวันออกเฉียงใต้ ภายในวันที่ 8 ธันวาคม 2024 กองกำลังกบฏได้เข้าสู่ย่านบัรเซาะห์ของดามัสกัส ตามรายงานทางการของสื่อมวลชนรัสเซียและสื่ออื่นๆ ประธานาธิบดีบัชชาร อัลอะซัด ได้เดินทางโดยเครื่องบินออกจากกรุงดามัสกัสไปยังกรุงมอสโก ซึ่งเขาได้รับสถานะเป็นผู้ลี้ภัย เป็นการยืนยันถึงการล่มสลายของระบอบอัลอะซัด
มาดามบัตเตอร์ฟลาย

โปสเตอร์อุปรากรเรื่อง มาดามบัตเตอร์ฟลาย ของ จาโกโม ปุชชีนี (วาดโดยอดอลโฟ โฮเฮนสตน์, 1854–1928)
มาดามบัตเตอร์ฟลาย (อิตาลี: Madama Butterfly) เป็นอุปรากรความยาว 3 องก์ (บทประพันธ์ดั้งเดิมมี 2 องก์) ประพันธ์โดย จาโกโม ปุชชีนี คีตกวีชาวอิตาลี คำร้องโดยลุยจิ อิลลิกา (1857 – 1919) เปิดการแสดงครั้งแรกเมื่อปี 1904 เนื้อหากล่าวถึงเรื่องราวโศกนาฏกรรมความรักระหว่างหญิงสาวชาวญี่ปุ่นกับนายทหารเรือชาวอเมริกัน ในไทยได้มีการสร้างเป็นละครเวทีในชื่อเรื่อง "โจโจ้ซัง" และได้มีการดัดแปลงเป็นบทละครเรื่องสาวเครือฟ้า นักวิชาการคนหนึ่งระบุว่า เรื่องราวของอุปรากรดังกล่าวอิงเหตุการณ์ที่เกิดขึ้นจริงในนะงะซะกิในต้นคริสต์ทศวรรษ 1890
รุ่นดั้งเดิมของอุปรากรซึ่งมี 2 องก์ แสดงรอบปฐมทัศน์เมื่อวันที่ 17 กุมภาพันธ์ 1904 ที่โรงอุปรากรลา สกาลาในมิลาน ได้รับการยอมรับน้อยมากแม้จะมีนักร้องที่มีชื่อเสียงหลายคนรับบทนำ ส่วนใหญ่เป็นเพราะเสร็จช้าและเวลาฝึกซ้อมไม่เพียงพอ ปุชชีนีทบทวนอุปรากร แบ่งองก์ที่สองเป็นสององก์ และเปลี่ยนแปลงอื่น ๆ วันที่ 28 พฤษภาคม 1904 รุ่นนี้มีการแสดงในเบรสเซียและประสบความสำเร็จอย่างสูง
มาดามบัตเตอร์ฟลาย อยู่ในรายการอุปรากรที่มีการแสดงทั่วโลกมากที่สุด อันดับที่ 7 ของโอเปราเบส
แหล่งข้อมูลอื่น

A Detailed Synopsis[ลิงก์เสีย]
Madame Butterfly Turns 100; A Century Ago, Puccini's Tragic Heroine First Took the Stage". NPR.
The libretto
Study Guide เก็บถาวร 2009-03-04 ที่ เวย์แบ็กแมชชีน
John Luther Long, Madame Butterfly, the original book เก็บถาวร 2009-02-28 ที่ เวย์แบ็กแมชชีน
Full Piano Score with notes
โน้ตเพลงเสรีของ Madama Butterfly ที่โครงการห้องสมุดดนตรีนานาชาติ (IMSLP)
OPERA America's Online Learning Course on Puccini's Madama Butterfly เก็บถาวร 2010-05-18 ที่ เวย์แบ็กแมชชีน
กีซีน

| กีซีน كيسين |
| --- | --- |
หมู่บ้าน
กีซีนที่ตั้งในประเทศซีเรีย
พิกัด: 34°52′10″N 36°39′29″E﻿ / ﻿34.86944°N 36.65806°E﻿ / 34.86944; 36.65806
ประเทศ:  ซีเรีย
เขตผู้ว่าการ: ฮอมส์
อำเภอ: ร็อสตัน
ตำบล: ร็อสตัน
ประชากร (2004)
 • ทั้งหมด: 2,189 คน
เขตเวลา: UTC+3 (เวลายุโรปตะวันออก)
 • ฤดูร้อน  (เวลาออมแสง): UTC+2 (เวลาออมแสงยุโรปตะวันออก)
กีซีน (อาหรับ: كيسين, อักษรโรมัน: Kīssīn) เป็นหมู่บ้านในเขตผู้ว่าการฮอมส์ ประเทศซีเรีย ตั้งอยู่ทางเหนือของฮอมส์ สำนักงานสถิติกลางซีเรีย (CBS) รายงานว่ากีซีนมีประชากร 2,189 คนในสำมะโน ค.ศ. 2004 พลเมืองส่วนใหญ่สืบเชื้อสายจากชาวเติร์กเมนนิกายซุนนี
ข้าวราดแกงกะหรี่

ข้าวราดแกงกะหรี่ทำกินเองที่บ้านตามแบบฉบับของญี่ปุ่น
ข้าวราดแกงกะหรี่ (ญี่ปุ่น: カレーライス; โรมาจิ: karē raisu; curry rice) เป็นอาหารที่รับประทานโดยการราดแกงกะหรี่ลงบนข้าวสวย
มีต้นกำเนิดในประเทศอังกฤษ โดยมีที่มาจากอาหารอินเดีย และได้รับการนำเข้ามาสู่ประเทศญี่ปุ่นในยุคเมจิ แล้วก็ได้มีการเปลี่ยนแปลงและพัฒนาอย่างเป็นเอกลักษณะเฉพาะในญี่ปุ่น เป็นอาหารจานหนึ่งที่ได้รับความนิยมมากจนได้รับการเรียกว่าเป็นอาหารประจำชาติญี่ปุ่นควบคู่ไปกับราเม็ง เป็นเมนูยอดนิยมในการจัดอันดับความนิยมของเมนูอาหารกลางวันในโรงเรียนประถมศึกษาและมัธยมศึกษาตอนต้น
การท่องเที่ยวทางเพศ

การท่องเที่ยวทางเพศ (อังกฤษ: sex tourism) เป็นการท่องเที่ยวที่เน้นการมีเพศสัมพันธ์กับโสเภณีเป็นกิจกรรมหลักในการท่องเที่ยว โดย สมาคมท่องเที่ยวโลกของสหประชาชาติให้คำจำกัดความไว้ว่า "การท่องเที่ยวที่ถูกจัดขึ้นโดยใช้โครงสร้างและเครือข่าย โดยมีจุดประสงค์เพื่อใช้บริการทางเพศในจุดหมายปลายทางของที่ท่องเที่ยว"
การจัดการท่องเที่ยวทางเพศอาจแบ่งเป็นสองรูปแบบหลักคือ การจัดในประเทศและการจัดในต่างประเทศ ธุรกิจการท่องเที่ยวทางเพศนี้เป็นธุรกิจที่มีผลประกอบการสูงเป็นจำนวนเงินหลายล้านต่อปี ซึ่งมีหลายฝ่ายที่สนับสนุนว่าการท่องเที่ยวทางเพศส่งผลดีในเชิงท่องเที่ยวให้กับธุรกิจประเภทอื่นนอกเหนือจากธุรกิจทางเพศ เช่น ธุรกิจการบิน ธุรกิจร้านอาหาร ธุรกิจโรงแรมได้ แม้กระนั้นปัญหาที่เกิดขึ้นจากการท่องเที่ยวทางเพศที่เห็นได้ชัดได้แก่ ปัญหาการซื้อขายมนุษย์และโสเภณีเด็ก
จุดหมายของการท่องเที่ยวทางเพศที่เป็นที่นิยมมักจะเป็นประเทศที่ไม่มีกฎหมายการค้าประเวณี หรือประเทศที่มีกฎหมายห้ามแต่ไม่ได้ดำเนินการ เช่น คอสตาริกา, คิวบา, สาธารณรัฐโดมินิกัน, เคนยา, บราซิล, เนเธอร์แลนด์, ฟิลิปปินส์, ไทย เป็นต้น
กลุ่มประชากร

กลุ่มประชากรที่เกี่ยวข้องมีดังนี้: ผู้หญิงที่ประกอบการท่องเที่ยวทางเพศ (มองหาผู้ชาย) ผู้ชายที่มองหาผู้ชาย ผู้ใหญ่ที่มองหาเด็ก และผู้ชายที่มองหาผู้หญิง นักท่องเที่ยวทางเพศมักมาจากประเทศในโลกตะวันตก แต่ก็สามารถมาจากประเทศอื่นได้เช่นกัน
รีสอร์ทสำหรับผู้ใหญ่เท่านั้น

ในช่วงไม่กี่ปีที่ผ่านมา รีสอร์ทสำหรับผู้ใหญ่เท่านั้นที่มีการท่องเที่ยวทางเพศอย่างเต็มใจในต่างประเทศได้รับความนิยมในฐานะทางเลือกเพื่อหลีกเลี่ยงปัญหาทางจริยธรรมที่เกี่ยวข้องกับกิจกรรมทางเพศเชิง พาณิชย์ รีสอร์ทเหล่านี้สามารถอธิบายได้ว่าเป็นสถานที่ที่ปลอดภัย มุ่งเน้นการยินยอม และเปิดกว้างเรื่องเพศ ซึ่งการแสดงออกของอัตลักษณ์เพศ การปฐมนิเทศ และความสัมพันธ์ต่างๆ ปราศจากแรงกดดันใดๆ รีสอร์ทเหล่านี้ส่วนใหญ่อยู่ในเม็กซิโกและแคริบเบียน บางแห่งเป็นรีสอร์ทที่สามารถไม่สวมเสื้อผ้าได้ เพื่อให้นักท่องเที่ยวพบปะและใช้ ห้องเล่น ได้
ทัศนคติทางวัฒนธรรม

ในแต่ละประเทศ ทัศนคติต่อการท่องเที่ยวทางเพศอาจแตกต่างกันไป ตัวอย่างเช่น ในประเทศที่พัฒนาน้อย ครอบครัวจากชนบทที่ยากจนสามารถขายลูกของพวกเขาให้กับผู้ค้ามนุษย์ที่พาพวกเขาไปยังเมืองใหญ่เพื่อทำงานในอุตสาหกรรมทางเพศ ตัวอย่างเช่น ในประเทศไทย ผู้หญิงสนับสนุนครอบครัวของตนด้วยการทำงานในอุตสาหกรรมทางเพศ การทำงานในอุตสาหกรรมทางเพศ โดยเฉพาะในประเทศที่พัฒนาน้อย มักถูกมองว่าเป็นแหล่งรายได้ที่สามารถทำให้ครอบครัวที่มีรายได้น้อยสามารถดำรงชีวิตได้
อย่างไรก็ตามในประเทศที่พัฒนาสูงเช่นออสเตรเลีย ที่การค้ามนุษย์เพื่อการแสวงหาประโยชน์ทางเพศเป็นสิ่งผิดกฎหมายและมีการควบคุมอย่างเข้มงวด ทัศนคติต่อการท่องเที่ยวทางเพศอาจแตกต่างไปจากที่คนในกลุ่มสังคมที่ด้อยโอกาสคุ้นเคย
กาบริเย็ล เวออชิช

กาบริเย็ล เวออชิช (โครเอเชีย: Gabrijel Veočić; เกิดวันที่ 1 มิถุนายน ค.ศ. 2001) เป็นนักมวยชาวโครเอเชีย เขาเข้าแข่งขันในการแข่งขันชิงแชมป์ยุโรป 2024 โดยได้เหรียญทองในประเภทไลต์เฮฟวีเวต และยังเข้าแข่งในโอลิมปิกฤดูร้อน 2024 ประเภท ชาย 80 กก. แต่แพ้ในรอบก่อนชิงชนะเลิศให้กับกริสเตียน ฮาบิเอร์ ปินาเลส
แหล่งข้อมูลอื่น

สถิติมวยสากลของ กาบริเย็ล เวออชิช จาก BoxRec (ต้องลงทะเบียน)
รายชื่อมาสค์ไรเดอร์ที่ปรากฏตัวในมาสค์ไรเดอร์ริวคิ

รายชื่อมาสค์ไรเดอร์ที่ปรากฏตัวในมาสค์ไรเดอร์ริวคิ เป็นการรวบรวมรายชื่อของมาสค์ไรเดอร์ที่ปรากฏตัวในมาสค์ไรเดอร์ริวคิ ในส่วนของมาสค์ไรเดอร์ที่ปรากฏตัวในภาพยนตร์ดูเพิ่มเติมที่ มาสค์ไรเดอร์ริวคิ เดอะมูวี่ EPISODE FINAL#มาสค์ไรเดอร์ที่ปรากฏเฉพาะในภาพยนตร์ ส่วน มาสค์ไรเดอร์อาบิส ที่ปรากฏใน มาสค์ไรเดอร์ดีเคด ดูเพิ่มเติมที่ มาสค์ไรเดอร์ดีเคด#มาสค์ไรเดอร์อาบิส
ข้อมูลภาพรวม

มาสค์ไรเดอร์ ในซีรีส์มาสค์ไรเดอร์ริวคิ เป็นผู้ใช้การ์ดที่ คันซากิ ชิโร่ ที่พัฒนาขึ้นมาและสวมชุดเสริมความแข็งแกร่งในการต่อสู้และต่อสู้ในมิเรอร์เวิลด์ ซึ่งมาสค์ไรเดอร์แต่ละคนทำสัญญากับมิเรอร์มอนสเตอร์ เพื่อทำให้เป็นพันธมิตรเพื่อรับพลังและอาวุธในการต่อสู้
มาสค์ไรเดอร์ริวคิ

| มาสค์ไรเดอร์ริวคิ |
| --- | --- |
ความสูง: 190 ซม.
น้ำหนัก: 90 กก.
พลังหมัด: 200 AP
พลังเตะ: 400 AP
ระดับการกระโดดสูง: 35 เมตร
ระดับการวิ่ง: 100 เมตร / 5 วินาที
การมองเห็น: ประมาณ 15 กม.
การได้ยิน: ประมาณ 15 กม.

ร่างแปลงมาสค์ไรเดอร์ของคิโดะ ชินจิ มีลักษณะเด่นคือชุดเป็นสีแดง มีพลังในการต่อสู้รูปแบบสมดุล ภายในหน้ากากโล่ตะแกรงใบหน้ามีดวงตาสีแดงตากลม
ท่าแปลงร่างมีพื่นฐานมาจาก มาสค์ไรเดอร์ หมายเลข 1 เน้นสู้แบบกำลังเป็นหลัก
| ชื่อ | ความยาว | ความกว้าง | ความสูง | น้ำหนัก | ความเร็วสูงสุด |
| --- | --- | --- | --- | --- | --- |
| แดร็กเรดเดอร์ | 6.15 เมตร | 0.37 เมตร | 0.55 เมตร | 210 กก. | ความเร็วในการบินสูงสุด: 500 กม. / ชั่วโมง |
มาสค์ไรเดอร์ริวคิ > ร่างแบลงค์

| มาสค์ไรเดอร์ริวคิ ร่างแบลงค์ |
| --- | --- |
ความสูง: 190 ซม.
น้ำหนัก: 90 กก.
พลังหมัด: 50 AP
พลังเตะ: 100 AP
ระดับการกระโดดสูง: 10 เมตร
ระดับการวิ่ง: 100 เมตร / 8 วินาที
การมองเห็น: ประมาณ 5 กม.
การได้ยิน: ประมาณ 5 กม.

ร่างที่ยังไม่ได้สัญญากับแดร็กเรดเดอร์ ตัวชุดเป็นสีเทาโทนน้ำเงินมีพลังต่ำสุด
มาสค์ไรเดอร์ริวคิ > ริวคิเซอร์ไวฟ์

| มาสค์ไรเดอร์ริวคิ เซอร์ไวฟ์ |
| --- | --- |
ความสูง: 193 ซม.
น้ำหนัก: 95 กก.
พลังหมัด: 300 AP
พลังเตะ: 500 AP
ระดับการกระโดดสูง: 45 เมตร
ระดับการวิ่ง: 100 เมตร / 4.5 วินาที
การมองเห็น: ประมาณ 20 กม.
การได้ยิน: ประมาณ 20 กม.

ร่างเพิ่มพลังของริวคิที่ได้พลังการ์ดเซอร์ไวฟ์แห่งเปลวไฟที่คันซากิ ชิโร่มอบให้กับชินจิ
| ชื่อ | ความยาว | ความกว้าง | ความสูง | น้ำหนัก | ความเร็วสูงสุด |
| --- | --- | --- | --- | --- | --- |
| แดร็กเรนเชอร์ มอนสเตอร์โหมด | 10.55 เมตร | 1.10 เมตร | 0.99 เมตร | 380 กก. | ความเร็วในการบินสูงสุด: 900 กม. / ชั่วโมง |
| แดร็กเรนเชอร์ ไบค์โหมด | 6 เมตร | 1.10 เมตร | 1.22 เมตร | 380 กก. | ความเร็วสูงสุดในการเดินทาง: 760 กม. / ชั่วโมง |
มาสค์ไรเดอร์ไนท์

| มาสค์ไรเดอร์ไนท์ |
| --- | --- |
ความสูง: 195 ซม.
น้ำหนัก: 95 กก.
พลังหมัด: 200AP
พลังเตะ: 300AP
ระดับการกระโดดสูง: 40 เมตร
ระดับการวิ่ง: 100 เมตร / 4.5 วินาที
การมองเห็น: ประมาณ 10 กม.
การได้ยิน: ประมาณ 25 กม.

ร่างแปลงมาสค์ไรเดอร์ของอาคิยามะ เรน มีลักษณะเด่นคือหน้ากากโล่โซลิคเฟซชิลด์ โดยใบหน้ามีดวงตาสีฟ้าตาเรียวซึ่งเรียกว่าบลูอาย เน้นสู้ใช้ดาบเดี่ยวเป็นหลัก
| ชื่อ | ความยาว | ความกว้าง | ความสูง | น้ำหนัก | ความเร็วสูงสุด |
| --- | --- | --- | --- | --- | --- |
| ดาร์ควิงก์ | 1.15 เมตร | ความยาวปีก: 3.9 เมตร | 0.35 เมตร | 85 กก. | ความเร็วในการบินสูงสุด: 900 กม. / ชั่วโมง |
| ดาร์คเรเดอร์ มอนสเตอร์โหมด | 1.3 เมตร | ความยาวปีก: 3.9 เมตร | 0.99 เมตร | 100 กก. | ความเร็วในการบินสูงสุด: 950 กม. / ชั่วโมง |
| ดาร์คเรเดอร์ ไบค์โหมด | 3.7 เมตร | 0.9 เมตร | 1.23 เมตร | 100 กก. | ความเร็วสูงสุดในการเดินทาง: 900 กม. / ชั่วโมง |
มาสค์ไรเดอร์ไนท์ > ไนท์เซอร์ไวฟ์

| มาสค์ไรเดอร์ไนท์ เซอร์ไวฟ์ |
| --- | --- |
ความสูง: 198 ซม.
น้ำหนัก: 97 กก.
พลังหมัด: 300AP
พลังเตะ: 450AP
ระดับการกระโดดสูง: 50 เมตร
ระดับการวิ่ง: 100 เมตร / 4.2 วินาที
การมองเห็น: ประมาณ 15 กม.
การได้ยิน: ประมาณ 30 กม.

ร่างขั้นสุดยอดที่ใช้การ์ดเซอร์ไวฟ์ ชิปปู ในการแปลงร่าง
มาสค์ไรเดอร์ซิสเซอร์ส

| มาสค์ไรเดอร์ซิสเซอร์ส |
| --- | --- |
ความสูง: 190 ซม.
น้ำหนัก: 93 กก.
พลังหมัด: 250 AP
พลังเตะ: 300 AP
ระดับการกระโดดสูง: 35 เมตร
ระดับการวิ่ง: 100 เมตร / 5 วินาที
การมองเห็น: ประมาณ 10 กม.
การได้ยิน: ประมาณ 10 กม.

ร่างแปลงมาสค์ไรเดอร์ของ มาซาชิ ชูโด ตัวชุดเกราะสีทอง มีจำนวนการ์ดน้อยที่สุดถึง 4 ใบ และมีค่าพลังตัวการ์ดที่ต่ำที่สุดในบรรดามาสค์ไรเดอร์ทั้งหมด แต่อย่างไรก็ตาม ซิสเซอร์สมีพลังการป้องกันสูงและสามารถรับป้องกันจากการโจมตีแดร็กครอว์ไฟเยอร์ของริวคิได้อีกด้วย เน้นสู้ใช้กรรไกรที่มือซ้ายเน้นตัดเหยื่อเป็นหลัก
ส่วนสูง - 224 ซม.
น้ำหนัก - 165 กก.
มาสค์ไรเดอร์โซลด้า

| มาสค์ไรเดอร์โซลด้า |
| --- | --- |
ความสูง: 192 ซม.
น้ำหนัก: 110 กก.
พลังหมัด: 300 AP
พลังเตะ: 300 AP
ระดับการกระโดดสูง: 15 เมตร
ระดับการวิ่ง: 100 เมตร / 7 วินาที
การมองเห็น: ประมาณ 20 กม.
การได้ยิน: ประมาณ 10 กม.

ร่างแปลงมาสค์ไรเดอร์ของคิตะโอกะ ชูอิจิ ตัวชุดสีเขียว มีการ์ดที่เน้นอาวุธเกี่ยวกับปืนมากที่สุด และเน้นการโจมตีด้วยการยิงระยะไกลเป็นหลัก
ความสูง: 2 เมตร 85 เซนติเมตร
น้ำหนัก: 510 ตัน
แรงยึดเกาะ: 50 ตัน (แขนซ้าย)
มาสค์ไรเดอร์ไรอา

ความสูง: 190 ซม.
น้ำหนัก: 92 กก.
พลังหมัด: 200AP
พลังเตะ: 300AP
ระดับการกระโดดสูง: 40 เมตร
ระดับการวิ่ง: 100 เมตร / 5 วินาที
ร่างแปลงมาสค์ไรเดอร์ของเท็ตสึกะ มิยูกิ ตัวชุดสีบานเย็น เน้นสู้แบบว่องไวแต่พลังในการต่อสู้อยู่ในระดับต่ำ
ความยาว - 200 ซม.
น้ำหนัก - 30 กก.
มาสค์ไรเดอร์ไก

ความสูง: 195 ซม.
น้ำหนัก: 100 กก.
พลังหมัด: 300AP
พลังเตะ: 300AP
ระดับการกระโดดสูง: 20 เมตร
ระดับการวิ่ง: 100 เมตร / 5 วินาที
ร่างแปลงมาสค์ไรเดอร์ของชิบะอุระ จุน ตัวชุดเกราะเป็นสีเงิน เน้นสู้แบบกำลังกับพุ่งชนและใช้กลยุทธ์ทางเกมมาพลิกแพลงอีกที
ส่วนสูง: 235 ซม.
น้ำหนัก: 270 กก.
มาสค์ไรเดอร์โอจา

ส่วนสูง: 200 ซม.
น้ำหนัก: 98 กก.
พลังหมัด: 250AP
พลังเตะ: 400AP
ระดับการกระโดดสูง: 40 เมตร
ระดับการวิ่ง: 100 เมตร / 5 วินาที
ร่างแปลงมาสค์ไรเดอร์ของอาซาคุระ ทาเคชิ ตัวชุดสีม่วง มีจำนวนการ์ดน้อยที่สุด แต่มีพลังเทียบเท่ากับริวคิ เน้นสู้แบบโหดร้าย
ส่วนสูง - 6.25 เมตร
น้ำหนัก - 190 กก.
ความเร็วในการเดินทางสูงสุด - 500 กม. / ชม.
ความยาว - 5.3 เมตร
ส่วนสูง - 3.1 เมตร
น้ำหนัก - 490 กก.
มาสค์ไรเดอร์โอจา > โอจาเซอร์ไวฟ์

ปรากฏตัวใน มาสค์ไรเดอร์ เอาท์ไซเดอร์
ร่างเพิ่มพลังขั้นสุดยอดที่เกิดจากการใช้แอดเวนท์การ์ด เซอร์ไวฟ์แห่งไร้ขีดจำกัด ในการแปลงร่าง อาวุธประจำตัวคือ เวโนไวเซอร์เซอร์ไวฟ์ และ เวโนสเนเกอร์ พัฒนาขึ้นมาพร้อมกันอีกด้วย
มาสค์ไรเดอร์ไทกะ

ความสูง: 197 ซม.
น้ำหนัก: 97 กก.
พลังหมัด: 250AP
พลังเตะ: 400AP
ระดับการกระโดดสูง: 45 เมตร
ระดับการวิ่ง: 100 เมตร / 5 วินาที
ร่างแปลงมาสค์ไรเดอร์ของโทโจ ซาโตรุ ตัวชุดสีขาวเงินและสีน้ำเงิน เน้นสู้แบบสัตว์ป่า
ความสูง: 245 ซม.
น้ำหนัก: 280 กก.
ความเร็วในการวิ่งสูงสุด: 300 กม. ต่อความเร็วสูง
มาสค์ไรเดอร์อิมเพอเลอร์

| มาสค์ไรเดอร์อิมเพอเลอร์ |
| --- | --- |
ความสูง: 195 ซม.
น้ำหนัก: 94 กก.
พลังหมัด: 200AP
พลังเตะ: 400AP
ระดับการกระโดดสูง: 50 เมตร
ระดับการวิ่ง: 100 เมตร / 5 วินาที
การมองเห็น: ประมาณ 10 กม.
การได้ยิน: ประมาณ 18 กม.

ร่างแปลงมาสค์ไรเดอร์ของซาโนะ มิทสึรุ สีชุดคือสีน้ำตาล เป็นไรเดอร์ที่มีพลังในการกระโดดสูงที่สุดและมีรูปแบบการต่อสู้เป็นรูปแบบมวยไทย และลูกเตะ มีความสามารถพิเศษคือสามารถเรียกมอนสเตอร์ของตัวเองออกมาเป็นฝูงได้ สลับการโจมตีเพื่อให้ศัตรูสับสน
ความสูง: 243 ซม.
น้ำหนัก: 125 กก.
ระดับการกระโดดสูง: 50 เมตร
มาสค์ไรเดอร์เวอเด้

ความสูง: 193 ซม.
น้ำหนัก: 95 กก.
พลังหมัด: 230AP
พลังเตะ: 300AP
ระดับการกระโดดสูง: 25 เมตร
ระดับการวิ่ง: 100 เมตร / 6 วินาที
ปรากฏตัวในทีวีสเปเชียล ร่างแปลงมาสค์ไรเดอร์ของทาคามิซาวะ อิตสึโร่ ตัวชุดเป็นสีเขียวอ่อน เน้นสู้แบบมวยปล้ำกับลอบกัด
ความสูง: 228 ซม.
น้ำหนัก: 260 กก.
ระดับการกระโดดสูง: 60 เมตร
ความยาว: 35 ซม.
ความกว้าง: 15 ซม.
น้ำหนัก: 1.8 กก.
ความยาว: 12 ซม.
ความกว้าง: 9 ซม.
น้ำหนัก: 1 กก.
มาสค์ไรเดอร์โอดีน

ความสูง: 205 ซม.
น้ำหนัก: 100 กก.
พลังหมัด: 350AP
พลังเตะ: 500AP
ระดับการกระโดดสูง: 50 เมตร
ระดับการวิ่ง: 100 เมตร / 4 วินาที
มาสค์ไรเดอร์ที่แปลงร่างด้วยเวนท์เด็คประจำตัว มีลักษณะเด่นคือ V บัคเคิลเป็นสีทอง สามารถเคลื่อนไหวเร็วและหลบหลีกโจมตีได้ดี
ความยาว: 1.9 เมตร
ปีกยาว: 4.3 เมตร
น้ำหนัก: 110 กก.
ไรเดอร์เทียม > อัลเทอร์นาทีฟ

ความสูง: 195 ซม.
น้ำหนัก: 98 กก.
พลังหมัด: 300AP
พลังเตะ: 450AP
ระดับการกระโดดสูง: 40 เมตร
ระดับการวิ่ง: 100 เมตร / 4.5 วินาที
ไรเดอร์เทียม > อัลเทอร์นาทีฟ ซีโร่

ความสูง: 190 ซม.
น้ำหนัก: 93 กก.
พลังหมัด: 300AP
พลังเตะ: 450AP
ระดับการกระโดดสูง: 50 เมตร
ระดับการวิ่ง: 100 เมตร / 4.5 วินาที
กาก้า

บทความนี้เกี่ยวกับนักฟุตบอลบราซิล สำหรับศิลปินเพลงป็อปชาวอเมริกัน ดูที่ เลดี้ กาก้า
| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  รีการ์ดู อีเซกซง ดุส ซังตุส เลย์ชี
วันเกิด:   (1982-04-22) 22 เมษายน ค.ศ. 1982 (42 ปี)
สถานที่เกิด:  บราซิเลีย บราซิล
ส่วนสูง:  1.86 m (6 ft 1 in)
ตำแหน่ง:  กองกลางตัวรุก
สโมสรอาชีพ*
| ปี |  ทีม |  ลงเล่น |  (ประตู) |
| 2001–2003 |  เซาเปาลู |  59 |  (23) |
| 2003–2009 |  เอซีมิลาน |  193 |  (70) |
| 2009–2013 |  เรอัลมาดริด |  85 |  (23) |
| 2013–2014 |  เอซีมิลาน |  30 |  (7) |
| 2014–2017 |  ออร์แลนโดซิตี |  75 |  (24) |
| 2014 |  → เซาเปาลู |  19 |  (2) |
ทีมชาติ‡
| 2001 |  บราซิล อายุไม่เกิน 20 ปี |  5 |  (1) |
| 2002–2016 |  บราซิล |  92 |  (29) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 2 กันยายน ค.ศ. 2010 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 2 กรกฎาคม ค.ศ. 2010
รีการ์ดู อีเซกซง ดุส ซังตุส เลย์ชี (โปรตุเกส: Ricardo Izecson dos Santos Leite) หรือรู้จักกันในชื่อ ริคคาร์โด กาก้า (Ricardo Kaká) เป็นอดีตนักฟุตบอลเล่นในตำแหน่งกองกลางตัวรุก
ประวัติ

กาก้าเกิดเมื่อ 22 เมษายน ค.ศ. 1982 ในกรุงบราซิเลีย ประเทศบราซิล ชื่อเล่น "กาก้า" นั่นคือชื่อเล่นในภาษาโปรตุเกส ซึ่งเป็นชื่อที่ดีเกา น้องชายของเขาเรียกในตอนเด็ก เพราะตอนนั้นดีเกาเองออกเสียงชื่อรีการ์ดูไม่ชัด  คนบราซิลเรียกชื่อจริงว่ารีการ์ดู ส่วนสำหรับชาวบราซิลแล้ว กาก้าเป็นอีกภาพลักษณ์ตัวแทนของชาวแซมบ้าและทีมลาเซเลเซา เนื่องจากเกิดและโตในครอบครัวที่ค่อนข้างมีฐานะแตกต่างจากนักเตะคนอื่น ๆ ในทีม แต่ความแตกต่างทางฐานะก็ไม่ได้เป็นปัญหาแต่อย่างใดเนื่องจากกาก้าเองก็มีความรักในนักฟุตบอลอาชีพ และทุ่มเทเพื่อความฝันไม่น้อยกว่าใคร
เซาเปาลู

กาก้าเติบโตมากับทีมยอดนิยมหมายเลขหนึ่งของบราซิลเกือบทุกยุคทุกสมัยคือเซาเปาลูโดยได้เริ่มต้นลงสนามเกมแรกตั้งแต่อายุ 18 ปี และสร้างปรากฏการณ์ด้วยการทำได้ถึง 12 ประตูจากการลงเล่น 27 นัดในฤดูกาลแรกและอีก 10 ประตูจาก 22 นัดในฤดูกาลที่สองของชีวิต และนั่นเป็นการแจ้งเกิดที่มหัศจรรย์สำหรับนักฟุตบอลที่เกือบจะหมดอนาคตกับการเป็นนักฟุตบอลอาชีพมาแล้ว โดยก่อนหน้าที่จะลงสนามแจ้งเกิดกับเซาเปาลู กาก้าเคยประสบอุบัติเหตุร้ายแรงในสระน้ำจนเกือบเป็นอัมพาตเพราะกระดูกสันหลังมีรอยร้าว แต่สุดท้ายด้วยกำลังใจที่แข็งแกร่งเขาก็กลับมาลงสนามได้ในอีก 1 ปีต่อมาได้ราวกับเทพในเกมนัดเป็นเกมนัดชิงชนะเลิศทอร์เนโร่ ริโอ คัพซึ่งเป็นเกมระดับทีมเยาวชน และกาก้าที่เกือบเป็นอัมพาตได้รับโอกาสจากโค้ชให้ลงสนามเมื่อเหลือเวลาเพียง 14 นาทีสุดท้าย ขณะที่นักพากย์ข้างสนามตะโกนหาว่าโค้ชเซาเปาลูคงจะบ้าไปแล้ว แต่แค่ 2 นาทีที่ได้สัมผัสเกม กาก้าก็ทำ 2 ประตูได้ทันที และนำพาชัยชนะให้กับทีม หลังจากชัยชนะครั้งนี้ กาก้าได้อุทิศชัยชนะให้แก่พระเจ้า และอุทิศตัวให้กับศาสนาคริสต์นับแต่นั้นเป็นต้นมา และกลายเป็นนักฟุตบอลตัวอย่างที่เคร่งครัดในศาสนา เนื่องจากเชื่อว่าพระเจ้าได้ประทานชีวิตใหม่ให้แก่เขาหลังเกือบตายทั้งเป็นจากการเป็นอัมพาต และปัจจุบันก็ยังมีการลักคำว่า I belong to Jesus และ God is faithful ซึ่งเป็นคติประจำใจไว้บนลิ้นรองเท้าสตั๊ดของอาดิดาสซึ่งเป็นสปอนเซอร์ และยังพกไบเบิ้ลอ่านเสมอๆ อย่างไรก็ตาม กาก้าเกือบไม่มีโอกาสเล่นให้กับเซาเปาลูอีกครั้งเมื่อถูกตกลงขายให้กับทีมกาเซียนเทปสปอร์สโมสรในดิวิชัน 1 ตุรกี แต่สุดท้ายการเจรจาก็ล่มไปเพราะว่าทีมกาเซียนเทปสปอร์ไม่อยากจ่ายเงินจำนวน 1.5 ล้านดอลลาร์สหรัฐให้กับนักเตะที่มีอายุแค่ 17 ปีเท่านั้น และยังไม่เคยลงเล่นในทีมชุดใหญ่เลย ซึ่งเชื่อว่ากาเซียนเทปสปอร์ก็คงจะเสียใจอยู่ในทุกวันนี้ เพราะหลังจากนั้น กาก้าก็แจ้งเกิดได้เต็มตัวใน 2 ฤดูกาลกับเซาเปาลู
ฟุตบอลโลก 2002

กาก้าติดทีมชาติบราซิล ชุดคว้าแชมป์ฟุตบอลโลก 2002 ที่ประเทศญี่ปุ่นและเกาหลีใต้ด้วย หลังจากนั้นกาก้าถูกทีมยักษ์ใหญ่แห่งอิตาลีอย่างสโมสรฟุตบอลเอซีมิลานซื้อมาร่วมทัพด้วยค่าตัว 8.5 ล้านดอลลาร์ ซึ่งซิลวีโอ แบร์ลุสโกนี เจ้าของทีมรอสโซเนรี บอกว่าถูกเหมือนซื้อ "ถั่วกระป๋อง"
เอซีมิลาน

กาก้าสามารถสร้างปรากฏการณ์ใหม่ให้แก่วงการฟุตบอลกัลโช เซเรีย อาด้วยการเป็นดาวดวงใหม่ที่โผล่ขึ้นมาจรัสแสงได้อย่างไม่น่าเชื่อด้วยลีลาการเล่นที่สุดมหัศจรรย์ และยังมีหน้าตาที่หล่อเหลาราวกับเทพบุตรซึ่งจบฤดูกาลแรกกาก้ากลายเป็นผู้เล่นสำคัญที่พาสโมสรฟุตบอลเอซีมิลานคว้าได้ทั้งสกูเดตโต หรือแชมป์กัลโชเซเรียอา และถ้วยใหญ่อย่างยูโรเปี้ยน ซูเปอร์คัพพร้อมผลงาน 10 ประตูจากการเล่น 30 นัดในลีกกัลโชเซเรียอา
กาก้าก้าวขึ้นมาเป็นขวัญใจคนใหม่ของชาวเมืองมิลานในบทบาทของเพลย์เมกเกอร์ที่คอยให้การสนับสนุนอังเดร เชฟเชนโกและยังคงเล่นได้อย่างโดดเด่นในฤดูกาลต่อมาด้วยผลงาน 7 ประตูจาก 36 นัด และพาทีมคว้าแชมป์อิตาเลียนซูเปอร์คัพได้ด้วย แต่น่าเสียดายที่มิลานจบฤดูกาลด้วยการเป็นรองแชมป์ในฤดูกาลที่สองของเขา และยังพลาดการเป็นแชมป์ยูฟ่าแชมเปียนส์ลีก  ด้วยความปราชัยแบบเหลือเชื่อต่อลิเวอร์พูล ทั้งที่เกมนั้นกาก้าได้ร่ายเพลงแข้งที่น่าตื่นตาตื่นใจตลอด 45 นาทีแรกในสนามและในฤดูกาลนั้น กาก้าได้รับเลือกให้เป็นกองกลางที่ดีที่สุดของรายการยูฟ่าแชมเปียนส์ลีก ก่อนที่ฤดูกาลต่อมาเขาจะทำประตูสุดมหัศจรรย์ที่ถูกยกย่องเทียบกับตำนานเทพเจ้าลูกหนังอาร์เจนตินา เดียโก มาราโดนา กับประตูที่กาก้าเริ่มต้นวิ่งจากกลางสนาม หลบคู่แข่ง 3 คน ก่อนจะเข้าถึงเขตโทษและซัดเรียดเข้าประตูไปอย่างสุดคลาสสิก ในเกมที่พบกับ แมนเชสเตอร์ยูไนเต็ด  นอกเหนือจากประตูนี้ กาก้ายังมักสร้างความตะลึงให้กับแฟน ๆ กับการทำประตูสวย ๆ เสมอ หลังจากนั้น กาก้าได้รับการยกย่องให้เป็นหนึ่งในนักฟุตบอลที่เก่งที่สุดในโลก
ฟุตบอลโลก 2006

กาก้าเป็น 1 ใน 4 ดาวดังของทีมชาติบราซิลในฟุตบอลโลก 2006 ที่เยอรมนีแต่น่าเสียดายที่เขา, โรนัลดินโญ,  และอาเดรียโน ไม่สามารถคว้าแชมป์ฟุตบอลโลกมาครองได้
ชีวิตส่วนตัว

ในเรื่องชีวิตส่วนตัวกาก้าได้เข้าพิธีวิวาห์กับคาโรลิน เซลิโก ภรรยาสาวที่พบรักกันมาตั้งแต่สมัยที่กาก้ายังเป็นนักเตะเยาวชนในทีมเซาเปาลู ซึ่งในพิธีวิวาห์เมื่อวันที่ 23 ธันวาคม ค.ศ. 2005 ก็มีสักขีพยานเป็นยอดนักเตะทีมชาติบราซิลอย่างโรนัลโด, คาฟู, อาเดรียโน, ดีดา, ชูลิโอ บัปติสตา และ คาร์ลอส อัลแบร์โต ปาร์เรย์รา และสักขีพยานที่มาเป็นเกียรติจนแน่นโบสถ์คริสต์อีกราว 600 คนด้วยกัน
กาก้า ในสมัยที่อยูกับ เอซี มิลาน
หากไม้ล้มในป่าลึก

| หากไม้ล้มในป่าลึก |
| --- | --- |

ฮันกึล: 아무도 없는 숲속에서
ความหมายตามตัวอักษร: In the Woods With No One Around
อาร์อาร์: Amudo eomneun supsog-eseo 
เอ็มอาร์: Amudo ŏmnŭn supsogesŏ 
 
แนว:  นิยายลึกลับ  นิยายระทึกขวัญอาชญากรรม 
บทประพันธ์: ซน โฮ-ยอง
กำกับโดย: โม วาน อิล [ko]
แสดงนำ:  คิม ยุน-ซอก  ยุน คเย-ซัง  โก มิน-ซี  อี จอง-อึน 
ดนตรีโดย: Gaemi
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 8
การผลิต
ความยาวตอน: 49–68 นาที
บริษัทผู้ผลิต:  SLL  Studio Flow 
ออกอากาศ
สถานีโทรทัศน์: เน็ตฟลิกซ์
ออกอากาศ: 23 สิงหาคม ค.ศ. 2024 (2024-08-23)
หากไม้ล้มในป่าลึก (เกาหลี: 아무도 없는 숲속에서) เป็นซีรีส์ทางโทรทัศน์แนวอาชญากรรมระทึกขวัญของเกาหลีใต้ในปี 2024 เขียนบทโดย ซน โฮ-ยอง กำกับโดย โม วาน-อิล [ko] และนำแสดงโดย คิม ยุน-ซอก, ยุน คเย-ซัง ซีรีส์เรื่องนี้จะเล่าถึงเรื่องราวของผู้มาเยือนที่น่าสงสัยที่เข้ามารบกวนชีวิตปกติของคนธรรมดาในช่วงกลางฤดูร้อน โดยจะออกฉายทาง เน็ตฟลิกซ์ เมื่อวันที่ 23 สิงหาคม 2024
นักแสดงและตัวละคร > ตัวละครหลัก

คิม ยุน-ซอก รับบทเป็น จอน ยอง-ฮา
ยุน คเย-ซัง รับบทเป็น กู ซัง-จุน
โก มิน-ซี รับบทเป็น ยู ซอง-อา
อี จอง-อึน รับบทเป็น ยุน โบ-มิน
ฮา ยุน-กย็อง รับบทเป็น ยุน โบ-มิน วัยเด็กวัยเด็ก
นักแสดงและตัวละคร > ตัวละครสมทบ

พัก จี-ฮวาน รับบทเป็น จองดู
พัก ชัน-ย็อล รับบทเป็น กู กี-โฮ
รายชื่อตอน

| ตอน | ชื่อ | กำกับโดย | เขียนโดย | วันที่เผยแพร่ครั้งแรก |
| --- | --- | --- | --- | --- |
| 1 | "Do You Know What They Call People Like Us?" Transliteration: "Uri gateun saramdeureul mworago haneunji aseyo?" (เกาหลี: 우리 같은 사람들을 뭐라고 하는지 아세요?) | โม วาน-อิล [ko] | ซน โฮ-ยอง | 23 สิงหาคม ค.ศ. 2024 (2024-08-23) |
| 2 | "Who Will Come Knocking on the Door of My Destiny?" Transliteration: "Unmyeongui muneul dudeuryeool ineun nugulkka" (เกาหลี: 운명의 문을 두드려올 이는 누굴까) | โม วาน-อิล | ซน โฮ-ยอง | 23 สิงหาคม ค.ศ. 2024 (2024-08-23) |
| 3 | "As Though You Couldn't Get Me Off Your Mind" Transliteration: "Machi geudongan gyesong naman saenggakan saramcheoreom" (เกาหลี: 마치 그동안 계속 나만 생각한 사람처럼) | โม วาน-อิล | ซน โฮ-ยอง | 23 สิงหาคม ค.ศ. 2024 (2024-08-23) |
| 4 | "I Think She Killed a Child" Transliteration: "Geu yeojaga aereul jugin geon gatayo" (เกาหลี: 그 여자가 애를 죽인 것 같아요) | โม วาน-อิล | ซน โฮ-ยอง | 23 สิงหาคม ค.ศ. 2024 (2024-08-23) |
| 5 | "I'm Just "It" in This Game of Tag" Transliteration: "Nan geunyang i jaeminneun noriui sullaemnida" (เกาหลี: 난 그냥 이 재밌는 놀이의 술랩니다) | โม วาน-อิล | ซน โฮ-ยอง | 23 สิงหาคม ค.ศ. 2024 (2024-08-23) |
| 6 | "Dad Will Come Get You" Transliteration: "Appaga geumbang da haegyeolhago derireo galge" (เกาหลี: 아빠가 금방 다 해결하고 데리러 갈게) | โม วาน-อิล | ซน โฮ-ยอง | 23 สิงหาคม ค.ศ. 2024 (2024-08-23) |
| 7 | "We'll See the End Together" Transliteration: "Nan mujogeon ajeossirang kkeutkkaji gal geogo" (เกาหลี: 난 무조건 아저씨랑 끝까지 갈 거고) | โม วาน-อิล | ซน โฮ-ยอง | 23 สิงหาคม ค.ศ. 2024 (2024-08-23) |
| 8 | "We'll Have a Lot To Talk About" Transliteration: "Urineun hal yaegiga aju mankenne" (เกาหลี: 우리는 할 얘기가 아주 많겠네) | โม วาน-อิล | ซน โฮ-ยอง | 23 สิงหาคม ค.ศ. 2024 (2024-08-23) |
การผลิต > การพัฒนา

ซีรีส์นี้ซึ่งประกอบด้วยแปดตอนเป็นความร่วมมือระหว่างนักเขียน ซน โฮ-ยอง ผู้ได้รับรางวัล Excellence Award ในหมวดซีรีส์จากการประกวดเขียนบทนักเขียนหน้าใหม่ เจทีบีซี ปี 2021 และผู้กำกับ โม วาน-อิล [ko] ซึ่งเคยกำกับเรื่อง Misty (2018) และ The World of the Married (2020) ร่วมผลิตโดย SLL และ Studio Flow และจะเผยแพร่ใน เน็ตฟลิกซ์ มากกว่า 190 ประเทศ
การผลิต > การคัดเลือกนักแสดง

คิม ยุน-ซอก, ยุน คเย-ซัง และ โก มิน-ซี มีรายงานว่าได้รับคัดเลือกให้แสดงในซีรีส์นี้ในปี 2022  อี จอง-อึน, พัก จี-ฮวาน และ ฮา ยุน-กย็อง มีรายงานว่าได้รับคัดเลือกให้แสดงในซีรีส์นี้ในปี 2023 พัก ชัน-ย็อล มีรายงานว่าได้รับคัดเลือกในปี 2024
เมื่อวันที่ 20 กุมภาพันธ์ 2023 คิม, ยุน, โก และอี ได้รับการยืนยันเป็นนักแสดงนำในซีรีส์นี้